Almene boliger 2014-2018 og kommunalt grundsalg til alment byggeri 
BESLUTNING 
Olga Paulsen, Carsten Møller og Nicolai Friis kunne tiltræde indstillingen med 
bemærkning om, at det frem mod næste kvoteplan overvejes, om man kan give mere retning på 
konkurrenceparametrene. Udvalget ønsker desuden at følge processen omkring konkurrencen i forbindelse 
med byomdannelsen ved [adresse] tæt.  
 
Frank Schultz og Steven Lauritsen tog forbehold med henblik på en nærmere drøftelse i byrådsgruppen. 
 
Zelma Petersen og Mads Jakobsen var forhindrede i at deltage i udvalgets behandling af sagen.  
Plan for nybyggeri af almene ungdoms- og familieboliger på baggrund af budget 2014-2018 samt principper for 
tildeling af kvote til alment byggeri. Endvidere forslag til ændring af praksis for kommunalt grundsalg til alment 
byggeri. 
 
RESUMÉ 
Teknik og Miljø fremsender én gang årligt til [adresse] en plan for nybyggeri af almene ungdoms- og 
familieboliger. Det planlagte byggeri af almene ungdoms- og familieboliger udmøntes i en 4-årig planlægning, 
svarende til kommunens budgetperiode.    
 
 
Nybyggeriet opføres inden for en samlet økonomisk ramme fastlagt af byrådet. Det antal boliger, der forventes 
opført inden for denne ramme, baserer sig på et skøn over boligernes størrelse og anskaffelsessum. Det 
planlagte nybyggeri for budgetårene 2014 til 2018 omfatter i alt 2.620 ungdomsboligenheder og 340 
familieboliger.    
 
 
Fremadrettet foreslås det, at kvotetildelingen som udgangspunkt sker efter en konkurrence mellem et nærmere 
antal indbudte boligorganisationer. Kommunen kan også fordele boligkvoten til de almene boligorganisationer 
uden udbud.    
 
 
For at sikre den højst mulige byggetekniske og arkitektoniske kvalitet i alment byggeri foreslås det, at 
kvotetildelingen primært i større byudviklingsområder fremadrettet sker via en konkurrencemodel med 
indbudte boligorganisationer. Det foreslås, at Teknik og Miljø bemyndiges til administrativt at gennemføre 
konkurrencerne.    
 
 
For at kunne igangsætte eller understøtte byudviklingen i bestemte områder anbefaler Teknik og Miljø 
endvidere, at kommunalt salg af fast ejendom (grunde og byggeretter) til almene boligorganisationer fremover 
kan ske uden udbud (direkte tildeling), hvis byudviklingshensyn taler for det, og hvis der er tale om en særskilt 
udmatrikuleret ejendom.    
 
 
I disse tilfælde fastsættes grundens markedspris med respekt for den rådighedsbegrænsning, som følger af, 
at salget sker med henblik på opførelse af almene boliger.   
INDSTILLING 
At 1) Byrådet godkender den årlige kvoteplan for nybyggeri af almene ungdoms- og familieboliger for 2014 til 
2018.    
 
 
At 2) Teknik og Miljø bemyndiges til at fremrykke byggeprojekter på kvoteplanen, såfremt der er behov herfor.    
 
 
At 3) Teknik og Miljø bemyndiges til at indsætte nye projekter i kvoteplanen inden for kvoteplanens boligantal 
og inden for den samlede budgetramme for 2014 til 2018.    
 
 
At 4) Byrådet godkender, at kvotetildelingen i større byudviklingsområder vil kunne anvende en 
konkurrencemodel med indbudte boligorganisationer i henhold til de beskrevne principper.    
 
 
At 5) Teknik og Miljø bemyndiges til administrativ at gennemføre konkurrencer om kvotetildeling i henhold til de 
beskrevne principper.    
 
 
At 6) Byrådet godkender, at kommunalt grundsalg til alment nybyggeri, hvor der er tale om en særskilt 
udmatrikuleret ejendom, kan ske uden udbud, hvis saglige kommunale interesser kan begrunde det.    
 
 
At 7) Byrådet godkender, at grundens markedspris fastsættes med respekt for rådighedsbegrænsningen i 
henhold til de beskrevne principper. 
Sagens forløb 
28-01-2015 Borgmesterens Afdelings påtegning 
 
Fremsendes til Magistraten.  
 
 
Borgmesterens Afdeling har ingen bemærkninger til indstillingen. 
 
02-02-2015 Magistraten 
 
Fremsendes til [adresse] med bemærkning, at Magistraten i mødet den 2. februar 2015 anbefaler, at byrådet 
tiltræder Magistratsafdelingen for Teknik og Miljøs indstilling af 12. december 2014. 
 
 
Alex Iversen og Vagn Andreasen tog forbehold overfor At 6. 
 
 
Rådmand Nicolai Olesen og Merethe Nilsson deltog ikke i sagens behandling. 
 
18-02-2015 [adresse] 
 
Fremsendes til Teknisk Udvalg til behandling i henhold til beslutning i byrådets møde den 18. februar 2015 
 
23-02-2015 Teknisk Udvalg 
 
Olga Paulsen, Carsten Møller og Nicolai Friis kunne tiltræde indstillingen med bemærkning om, 
at det frem mod næste kvoteplan overvejes, om man kan give mere retning på konkurrenceparametrene. Udvalget 
ønsker desuden at følge processen omkring konkurrencen i forbindelse med byomdannelsen ved [adresse] tæt.  
 
 
Frank Schultz og Steven Lauritsen tog forbehold med henblik på en nærmere drøftelse i byrådsgruppen. 
 
 
Zelma Petersen og Mads Jakobsen var forhindrede i at deltage i udvalgets behandling af sagen. 
 
